
জলসিটা না পাঁনিসিটা 


জলসিটা না পানিসিটা কিতা দিতেই মোরে। 

সার রইদ না বরন আহান দিতেই ভিটাগরে ! 
অকনেইগ কানা নেইগ, 
কারাংতৌ মি পানা নেইগ, 

তোর বারাদে নাচেয়া মি খলবারিদে চাউরি। 

কিতারকা থাং জনম এহান খেয়য়া মি থাউরি! 


হপনহানাৎ পেইলু পথগ, টেইপাঙডেদে কইতে! 
হপন, উহান কুরাং থইলু এবারাদে অইতে। 
সালছিলু উহান চানাৎ 
বাহিলতা নাই আধারহানাৎ 
পাগালাগই বিসারারতা পাগুলিগ কুমপেই। 
নুঙেইহানি বেলাদেরগা লালপেই আর চুমপেই। 


কইতে খেরি কইতে কুপাঙ ঘর দুয়ারৌ কইতে, 
কিগই উতা নিলগাতা আকখুলাগই অইতে! 
হারৌ গিদেই য়ারৌ গিদেই 
ঠই এগরমা খানি সবি দেই 
জল নেয়ছে পানিও নেই, ভিটা এগৌ নেইতা, 
কাপ আহানর থানার ফামহান খানিক করে দেইতা। 


আহির পানির ফুটা এগৎ নাপাউরি তোর শাতহান, 

কুংগ আগই যুকা দেছি তোর লগে মোর বাধহান। 
কুরাং কাদের লুরি উনান 

“ আংঠি এগৌ আঙুলিগৎ থাইল নাই ঘুমজিয়া 

তিয়ো বার মোর আতএহান মানা করলে কিয়া। 


মানা করলৌ আহিতৌ মি তোরে বিসারেয়া 
জল নেয়ছে পানিয়ো নেই তোর বানাহান নেয়া 
পানি দিছনে পিনার সালে 
জল সিটা দিছ মরণ কালে 
কই গিথানক কুরাং থাইলে, খানিক করেউ কেনে 
আছু দিনেই খৌনু এগৎ ডক. আহানৌ দেনে। 


১ 
জনমহান এসাদে লেইরা অয়া নাথাইতাঙাই আমি। 
আকদিন আমিও বাজারেতত লয়া ডাঙর মাছ খেইতাঙাই। 
এপেই নাউহে থা দিতাঙাই। টাউনে ঘর দিয়া থাইতাঙাইগা। 
উপেইত্ত ডাহিয়া পিঠির গাটশৌ উহানরে মাত্তাঙাই 
তিয়ো আর গাঙে পড়িয়া না থাই। 
আইনে এপেই। এপেই আছি 
ডাঙরিয়া তার সাদে থাইবেতা 
হু 
আরাক জনম আহানাৎ মোর জেঙা আগ আছিল। ওগই আজি মি অয়া জরম অছেতা পাউরি। 
নাইলে উগরকা মি কিয়া এমাটিকে খালকরুরিতা। না, মোরকা মি খালকরুরিতা! মোরকা মি 
বুলতে গেলগা জনমর মি গরকা। হৌ জনমর মি গুগ এজনমে কুরাং ডেই ডেইহারা দের 
কিগই জানে। 
৩ 
এননা এরে গাছ এজারর তলে নাই 
তিয়ে মিয়ে গেটি খেলাছিলাংতা। 
বাগা গেটি উগি এরে বিসারেয়া পেইলু। 
খেলা শুঁহানতে নাপাউরি। 
কুরাং লুকেইলগাতা। 
৪ 


মিছা আহানাৎ মানু আগই ঘরগ দেছেতা। 
ঘর উগউ মিছাগ। 
দুয়ার উহানো মিছাহান। 
চাল উহানো মিছাহান। 
উঠান উঁহানো মিহাহান। উঠানর আগার বেকুরিজার 
ধরতৌ নাধরের। 
৫ 
আকহান আছে হপন উঁহান তিয়ে মিয়ে বাটতাঙাই। 


জনম এহানর দুঃখ এতাউ মান্না করে বাটিয়া নিতাঙাইগা। 
রা আরাক জনম আহানাৎতে__ 

তোরতাল তি। 

মোরতাল মি। 


৬ 
তোরে মি কিতা বুলিয়া ডাকতু পানিসিটা! 
কুরাং থাইলেতা! 
সিংগারেই ফুলর জঙ্াানিহানে 
বিরানকার ডালা আহের মিকুপ হানিয়ে 
মোরে না বাগাছি হপন আহানাৎ যিতেগা 
তোর নাঙহান পাছরিয়া না ডাহেছু বুলিয়া 
তিয়ো নাখুমকরলে। 
লু 
বুকগৎ বিদেয়া রকত নিকালাদে 
মায়া দয়া নেয়ছৎ বানাহান। 
দসুর পফামহানাৎ লেমগৎ বয়া আছৎ বুলিয়া 
ইচুদিন তোরে কিৎতাউ করে নুয়ারলুতা। 
এখুরুমতে ধনুকহান ধর। 
তোর আতে মোর মরণহান 
মি আগেথতৌ হারগাছুগ। 


৮৮ 
তোর মুকসিহান থাইল কুরাং? 
তি থাইলে কুরাং? 
তোর চানাহান থাইল কুরাং? 
তি থাইলে কুরাং? 
লুরি নান পারা 
তোর গারিগর নুংশিপি গৎ ওহান 
ধরে ধরে তোরাং যাউরিগাতা। 
তিতে কুরাং আছং! 
৯ 
পুংললহান পাহুরেছৎ ডাকগ 
মোর কনাকহান তোরে দিয়োরি থাঙো 
ইমপানি অয়া আছৎ। 
চারিয়ো ফালুৎ মানু নেই 
তোরতা লগরগ নেই। 
মিয়ৌ আকখুলাগ। 
তি মোরে আকখুরুম মাতেইলেতে কিতা অর থাং! 


১০ 

খারৌ গাছির রঙহানর আহির পানি সিটা, 

তোর য়ারৌহান, হেইদিগর জাপচন্দন মাল বানাহান 
বেলাদিয়া কুরাং গেলেগাতা! 
তোর মেইথগহানাৎ ঙাল দিল তুলসীপুঙর বর্তিগর দুঃখহান 
আবকখুরুম চেয়া যাগা। 
তোর চানাহানৌ এপেই কাদিয়া আছে 
আইলে দেখতেই। 
১১ 
মানু এতা হাবির হাদিৎ আজি বনবাসে দিলে 


হবা বালা আয়া থাকা। 
মাচু এতা অকালে নামরকা 
মিযিতেগা লগে নিমগাতা। 
১৩ 
এ বয়সে কুরাংতে থাইতেই। 
গুলাহানাৎ বাহিয়া গেছেগা শণর ঘরগ। 
আকতাউ চালহান অয়া নেয়ইল। 
চাল আহানতে কুরাং পেইতৌ! 
পুংললহানে চালহান। 
হেকগই বার তালহানে বেরহান অক এনে। 


১৪ 
তোর অমল কমল মেইথঙহান 
ছেয়া ডালর পথেদে গেছেগা উনি। 
কুরাং গেলেগা বার দেখতৌতা! 
তোর আতদ্িয়হানির হপনহান 
আঙ্ুলির হাদিয়েদে লিতয়া পড়েছে 
মেয়েক চুম নেই জপহানর সাদে। 
উমকরিয়া চেইতে হপন ওহান বিসারেয়া নাপাউরি। 
১৫ 
স্বাধিকারপ্রমত্ত নাই হে ঠইগ 
মুরগ নঙেয়া খানি খালকর-__ 
আমার মুঙে অনন্ত আহান। উগদে 
আহানর পিছে গা আকেইহান সালয়া যিতারাগা। 
ঘর দুয়ার, মালঠেপ, মৌ, পুরিজেলেই 
হাবি লগে অয়া কাকেই কারতারা। 
এতার হাদিৎ তি আক্খুলাগই কিতা করতে! 
১৬ 
ডিগালা পাগালা দিনহান। 
ডাঙর ডিগল বেলিহান 
জলে নালে অছৎ পাহিয়ার রৌহান 
তোমার লগে মোরতা চলা বইঠা নেই বুলিয়া 
মোরে মানা করেছ। 
মিতে তোমারে মানা নাকরেছু নাই। 
আহো! ফালু আহানাৎ বয়া কুমেই চেইক। 
উর 
য়ারৌর বনহান পড়িয়া গেলগা মি ঘুমে থাইতে 
হারৌর গাটহান মরিয়া আছে। 
মাতিং বুললেতে, এরে য়ারি এহান 
দিয়ৌরিতা জনমহান। আকগরৌ ব্বূয়া নুয়ারিলু। 
পৃথিবী এহানে কলকরিয়া মাৎল-_-আকগয়ো নাহুনকা 
তিতে মাংলে নাই। 
তিতে হুনলে নাই। 


১৮ 
তোর এহানতে খানি আকইল! 
তি আকখুলাগই হাবিতা পানা। 
আকতাউ য়াতনি না। 
হাবিতাউ নিয়াম নিয়াম। 
আরতাই নাপানি। 
এখুরুম অকরলে এহানতে_ 
সপ চানাপা চূড়াগৎ ধরেছৎ গা। 
১৯ 
হে বানাহান না রেকনাহান 
তোর আতল দিলে লাঞ্ছুন এহান 
নাচিনিয়া থাইলু। 
মঙ্জলর উষাৎ বুধর পারাহান পড়িল আরো 
নিকুলেছুগ অমঙ্গল নাক বুলিয়া। 
তি মেইথংহানাৎ গছে দিলে এহান কিহান 
বানার চিনহান, না য়েকনার চিনহান! 
২০ 
কুমপেই থাইলে মি বানাপেইলু গাট ওঁহান! 
হপনহানি তোর হুতগৎ বাহুয়া দিং করে। 
পুজাহান লয়ইলে হুকানা ফুল 
পানিৎ বাছুয়া দিতারা ওসাদে। ্ 
পেইলুয়ৌ বুলিক-_-মোর নিজর আতহানল 
১... কিসাদে, উরা বেলা দিতৌতা! 
মরাতা অইলো লগে থাইবতানা কিতা জনমএহান। 
২১ 
কুরাংত কুরাং আনেছে। 
কুরাং নিতইগা। 
বৈরাগির টৌনাটিংগ ! তোরেতে তোর ভাগ্যহানে 
কুরাংত কুরাং আনিয়া 
সুর আগ গারগৎ পিদাদেছে। 
মোরেতে চানে ওগর বাটহান নাদলো। 


১১ 


১২ 


২২ 
রাতি নঙেইর জোনাকহানাৎ ফুতিফালি করিয়া 
গাটহানাৎ হিনেইরিগা অন্সরা আগ। 
গাছ বিরুক বৌবানাই না ঘুমজিয়া 
চেয়া আছিলা বুলিয়া হুনলু। 
রাতিকার পাহিয়ার এলাহানিয়েউ চাছিলা। 
লেইরাপা দুঃখহানে চেইংগা বুলিয়া সালয়া গেছিলগা 


গিয়া নাঙ নাছেগা। উঁতার আগে জলকেলিহান লয়ো পড়েছিলগা উনি। 


২৩ 
মোর দুঃখ এহান মি আকখুলাগই পেইং। 
এহান মোর আকখুলা খেলাহান অয়া থাক 
এহানে মোরে জিনজিনির সাদে ঙালহান দের। 
পথগ দেহয়ার। 
এহান কারেউ নাদতৌ 
কারকাউ না থদিতৌ। 
ঘিতেগা ঠইগৎ বুজিয়া নিতৌগা। 
২৪. 
য়ারি এহান খানি খানি হারপাছেতা মলখুমহানে। 
আরাক খানি ঘুমহানে। 
আরাকখানি হারপা থাইবতা ঠুয়ছে বেছুনিহানে। 
আকগরয়ো য়ারি এহান হবা করে হারনাপাছি। 
উহানে পাউরি য়ারি এহান মেংশেল, হানাৎ 
বাগিয়া পড়িয়া আছে। 
সম্পূর্ণ নায়া থা গেলগা। 


২৬ 
লপুকগৎ হেক আগ ঘুমজিয়া আছিল। 
রুয়াৎ যিতেগা মৌ আগই দেহেছে। 
মুঠি বয়া যিতেগাউ আকখুরুম 
মানু আগই উনা অছিল। 

“মালঠেপগ বেলেয়াতে এপেই কিতা কররতা? 
জগৎ এহানাৎ গুমজিল ফাম নাপেইলে থাং।” 
হেকগই মাতল-_প্রেমবস্ত্রহান বিসারতে ঘুমজে পড়েছুগাতা না।” 
৯৭ 
সেন্দাহানে থংমেইহানে আগর মেইথঙ 
আগই চেয়া আছি। 
দ্বিয়গির থতাতৌ মাত নেই। চানা গুহানেই কথাহান। 
উঁতাউ থংমেইহান কাদাৎ চেপইবতাই 
সেন্দাহানে লাজপেয়। খানি দুরেই অর। 
থংমেইহানেতে চেপনি মনার, 
সেন্দাহানে দূরেই অরতা কিয়া! 
খ্ 
কুমেই চারতা ইতাউ। 
মিতে তোরে এতাহাবি দিলু 
তিয়ৌ মোরে আকতাতে দিবে নাই। 
ওুঁহানহে হৌনাবিহান না। 
এতা হাবি নিলেগা 
দ্বি়আতেত্ত হাবিতা নেইকরে দিলে। 
হুদালা আত এহানরে অইলৌ ধরবে নাই। 


২৯ 
পানিয়ো পানি আইনে ঘরে যিকগা। 
ঘরগতে কুরাং থাং? 
মি হার নাপাছু। 
তিতে কুংগ? 
হার নাগাছু। 
কিয়াতে ডাহর? 
তি মোরে ঘর আগ দিবেতা। 


১৩ 


১৪ 


৩০ 
আকদিন মি রাতিহানর লগে মুডামুঙি অইলু 
মেইথংহান চেয়া হারপেইলু 
এরে অহংকারী রাতি এহানরাং 
কিততাউ মাতিয়া কানা নেই। 
কিতাউ বা মাত্তু? 


কুরাং বেলা দিতু। 
৩২ 
ইমপানি অয়া নাথাই আসাংপাহান 
তোরেউ মিতে আর ঠাচা না করুরি। 
তি মাতরতাই তোর কথা ওঁতা মি হারনাপাউরি। 
হারপেইম ওঁসাদে মাতবে নাই। 
তোর ইমপানি হান দিন গুজুরানিহান পারা অয়া 
মোর বুকগৎ রহের। 


তোরতা দেহিয়া আরতায়ো ইমপানি অয়া আইতারা। 


৩৩ 
মি আকগর বারাদেউ নাগই 
মি মোর বারাদে। 
তিয়ো জনম এহানাৎ আকদিন 
মোর বারাদে নাইলে। 
পহরির পানিৎ পড়েছে ছেয়াগই 
ভাদ্রর মামছে অমাবস্যাহানে 
এমাটিক মাত্লা থাঙো নাহনলে। 


_ন এতা মুরগৎ করিয়া ঠুয়নি। 
৩৫ 
কনাকে য়ারি আহান হুনলুতা__ 
আগই রুপা লিসিং আহানর হুতা ধুনিরিতা 
ধনিরিতা, ধুনিরিতা,_লয়ইতে, লই নার। 
মি মোর জিলকরে য়ারি হান দিলু। 
মোর নাতিনকরে য়ারি ওঁহান দিতেগা মাল 
কুন দিনতে লয়ইতই হুতা ধুনিয়া। 
হারপাউরি আর নিয়াম দিন ধুনে নুয়ারতই উহান 


৩৬ 
আরাক জনম আহানাৎ ইমাই বুনেছিলি ফিরালহান 
এ জনযর কার্তিকে কুংগই টাংলাতা 
হরি উঠানর দিনে। 
গেলগা জনমর ইমার বানার গৎ 
এ জনমেউ পাউরি। 
যে পথগদে আইলু ওগদে আলথক নায়া 
আরাক পথ আগদে ইমারাং সালছু 
৩৭ 
মেয়েক নাদেহেছু মিতে তোর গারিগৎ। 
তোর কচুহানাৎ আছিল এলাহান নাহুনেছু। 
বনহানর পাহিয়াগি 
বেলিটিকে আয়া লপুকগৎ ডাহিয়া গেছিগা 
« তিয়ে মিয়ে খেলা আহানাৎ 
থাইতাঙাই বুললাং দিন ওহানাত্ত 
ফাগি ফাগি আহানারমা বয়া আছু 


১৬ 


মুরগ নঙেয়া 
আটিয়া সালছু। 
৩৯ 
আকেইহান আকেইহান কুমেইল 
বুনিং করে তোর য়ারৌহান। 
মেয়েকল নুয়ারলু, আধার এহানলৌ নুয়ারলু 

এসাদে এসাদেতে 

নাচিনেছু জনম আহান আছিলতা 

মি ঘর মাওয়া উহানর য়ারি গুতা লককরে নুয়ারেছু। 


হৌদিন মোর কনাকর আন্দিয়া খঙহান 


বয়স অইল নাই__ 


৪২ 
হে অদৃশ্য পাহিয়াগর পাখহানি 
হাকহানাৎ পাগলাঘন্টি না বাজেই। 
নাগই দৌ হজাক নাকরি। 
ওরে চা পম্পী সরোবরর পানি দূষিত অছেতা। 
হুতা ধুনানির সাদে 
চৈত্রর দিন গুজুরানিহানে 
লেমছে ঙাল এহানিরে ধুনে দের। 
৪৩ 
ঠইগর কাদাৎ আদ্রন আহান আছিল উনি 
গোধুলিৎ। 
আমারে দেছিলেতা--ফুল আগ অনা মনাছিল 
কুড়ি আগরে। 
মোর গারগৎ পিদেছিলু কবচ উগ 
তোর আতহানাৎ গিয়া নাপড়েছেগা উনি। 
ওহানে পাউরি কুড়ি গগ জঙিয়া পড়েছেতা। 


৪৪ 
ইমার গর্ভর বানা হান নিংশিং অইলে 
বিয়ান মাদান এতা নিককরতারা। 
আদিম গৎ আহান পাউরি 
গুহাচিত্র আহানর রঙহান দেহুরি। 
যে আধারহানে মোরে হারৌ করিয়া থছিল 
ওহানে এবাকা হাদিৎ হাদি ইশ্রারা আগ দের। 
মি ধরে নুয়ারিয়া আছুতা। 
৪৫. 
রাতিহান হাবি ঘুমনেই মলগর গজে বরন পড়েছে। 
এবাকা পেয়া তিডিয়া তীয়া থার। 
জপর মালাডাল পারা অয়া 
রাতি আহানর পিছেদে আরাক রাতি আহান। 
তেত নেই। জিরন নেই। 
পুণ্য না পাপ করেছে রাতিহান? 
মলগইতে? 


১৭ 


৪৬ 
কুমপেই বহেইতেই! কিতা খানারতা দিতেই 
মিতে অনন্ত ভক আহানল আহেছুগ 
পাতা খেইতারা পক আগর সাদে। 
তিতে যেতা বানাপেয়া দিতেই তাল পেট বুজতৌ 
বুলিয়া আছুগ। 
তি নিজে হাজেয়া করিয়া মুঙে আনিয়া দিছ। 
হ্য়াত্তা নাদিয়া বানাহানর মেঠেল আহান দিলৌ অইতইগা। 
৪৭. 
শৌহানে চিকারি দিয়া মালা 
মরা য়ারিহান, মরা য়ারিহান। 
এবাকা নুয়া য়ারি, আহিল দেহিয়ার য়ারি 
চিকারির য়ারি 
রাঙা গৎ আহের য়ারি 
হুনানি মনেয়ার। 
৪৮ 
পথগই মাৎল--জনম এহান তোর লগে আছুগ 
কিয়া তাথি কররতা! 
মি তোরাং কিহান লালছু থাং। 
তার কথা লয়া বার তার কাদাৎ গেলুগা 
দেহিয়া বানাহান লাগিল 
গারিগৎ আধারর টুমা 
বাগা মিঙাল এতা নাপয়া আছে। 
মারুপ মাসাং নেই আকখুলাগ। 
৪৯ 
ধানর চারা এতারতা মঙ্গল অক। 
পিনপিনি বরন এহানরতাউ মঙ্গল অক। 


তোমারে দিলু। 
এসিটা পিয়া বলীপাংকাল অয়া থাই 
হে পৃথিবীর বৌবানা। 


১৮ 


৫০ 
পাণ্ডু চেলছে মিঙালহানর গজে বরন পড়ের 
পথে পথে বুলের আধারহান ভিক্ষা মাগে মাগে__ 
উহানর গজেউ। 
বরনর প্রতিধবনিহানে কাদে কাদে মাতের __ নেই। 
পানিহানাৎ আঠুগ পেয়া বুরিল। 
কাকালিহান। আরতাউ গজে কায়া আহের। 
তোর আতহানাৎ কিতার থাংজাঙ হান হে বরন গিরক। 
৫১ 
তুমি ঘুমজিলে তোমারকা হপন দেহেদুরি 
তোমারকা আহিগিৎ রাতিকার আধারহানরে উরাদুরি। 
তোমার সালেদে মিঙালসেনারে 
ইনাফি বার ফানেক পিদা দিউরি 
এমাটিক ঙালল। 
মি কিৎতাউ না মনাউরি। তুমি হেহারৌ অই। 
৫২ 
কুংগদে লালয়া গেলগাতা লেহাওর গৎ্হান? 
মোর ইতাউ পিঠি পিঠি অয়া গেছেগা উনি। 
তাউ মাঙইলগা কুরাং। 
আর আলথক নাইতইথাং! 
আলথক অইলে ফিজেৎ আহানল বরতৌ। 
কুংগ আগই নুংশি ওহানরে 
নাটুয়েয়া ফিজেতহান বুনে দেই 
৫৩ 
ঘুমহান বাগানির পিছেদেউ 
হপনহান যানা নাকরিয়া 
ফামহানর কোন আগেদে পড়িয়া থাইল। 
যাগা বুলতে মাতের 
থাইংনে কাদা আগদে পড়িয়া। 
নাইলে তোর ঘুমহানাৎ লুকেয়া থাইংগা 
ঘুমর হাদিতৌ আকখুলাগ নাইবেতা। 


১৯, 


২০ 


৫৪ 
আশাহানরে মাংলুতা-_ডাঙর অইলে বাবুগ অইছ। 
জনমহান লাহুলাদে না মাংকরি। 
মোরতাতে নাইল নাই 
টিনর ঘর দেনা মনাছিলুগ 
এবাকাউ চালহান উরের। 
জারর পরে তেরা লেহাউরি। 
তিতে এসাদে নাই বেনাই। 
৫৫ 
বুকগৎ বিদেয়া নিকালা দে কালা রকত। 
এসাদে থয়া কিহানতে কানাহান, 
এমাটিক হিন নাদি। 
আরতাই নুয়ারতারা হান তিতে পাররগই। 
ইচুদিন মি তোরে কিৎতাউ করে নুয়ারেছু 
তিতে পারর ওহান কর। 
৫৬ 
গেলগা জনমর বরন আহানল 
বরিষাহান ঠইগৎ আহিল। 
খানি খানি নিংশিং অউরি__ 
আরাক জনম আহানাৎ এরে বরন 
এহানাৎ তিডেছিলুতা। 
তিয়ো মোর লগে তিডেছিলে। 
ও তিঙানি হান এজনমে উমকরুরিতা। 
৫৭ 
সিংগারেইগিরে মাত্লু-_ 
জঙানির আগে সাক্ষী থাই। খুয়াহান! তিয়ো। 
বানাহান, হারৌহান, নুডেইহানাৎ 
দুঃখ.আহান তিলয়া আছে। 
উহানর ঠুম ওহান হাবিরে দেনা মনাছিলু। 
দুকগাছ জারিয়ে মাৎলা আমিয়ো হারপাছি। 
তিয়ো আমারকা সাক্ষী থাইছ। 


৫৮ 
এতা হাবি মানুর কথা এতার হাদিৎ মোর কথাহান 
কুরাং মুর নঙেয়া আছে লাজপেয়া। 
আর কোন দিন তারে আহিগল দেখতৌতা! 
সংসার এহানর চারিয়ফালুরে হমাদিয়া মাতুরিতা 
খানিক করে ইমপানি অই 
মোর বারাদেউ আকথুরুম চেই 
তোমারতাতে এমাটিক কথা আছে, মোরতাতে সুপ নেই। 
৫৯ 
পাখ দ্বিয়হানি সাল করিয়া কুংগদে 
ফরদিয়া গেলগা রাতিহান। 
কুংগদেত্ত জারমানি ফুলর গজেদে ঙালহান আহিল 
কিগই জানে। 
হে বিয়ানহান! হে পরম! কিতাল ধরলে 
চুয়ইতই কিগই জানে। 
উদালা আতর কুরৌ এহানাতত কিতা দিতু! 
৬০ 
গেলগা জনমর চানৌ আহান 
আয়া ফৌয়নি মনাছে। 
গেলগা জনমর গোপন ফিতুপ আহান। 
হে ঠইগ! অকনেইতাপাগ 
বাসেয়া থাক 
পেইতো দিন ওঁহান তিয়ো লগে থাইছ। 

৬১ 
থাংজাঙহান খানি বাসা। 
নাদেহরথাং আমার হাদির বিশ্বাসর থং তা নেয়ছে। 
সংসারহানাৎ মাতেইল আগ নেই। 
থংমেইহানর মিঙালর ছেয়াগই 
পৃ গিলে নেরগা হাবিতা। 

কাস্থাহানাৎ কৌলির দাগ। 
তি পুছে দিয়া পারতেই থাং। 


২১ 


২২ 


৬২. 
দ্বিগতে হবা করে লাগা দিলে নাই-_ 
মাদানকার পশ্চিমর হাকহানাৎ 
বিয়ানকার লাজপা লাজপি অছে ঙালহানাৎ 
ধলাতেরাগির মারাংকানিহানাৎ 
মোরে চেইতে লাজপাছে মেইথঙহানাৎ 
কুমেইহানর বিজয়হানাৎ 
হাইহানাৎ। নাগই হানাৎ। কিসাদেতে উদ্ধার পানা? 
৬ 
এরে বিদেশ এহানাৎ কুংগই কারে চিনে থাইবাতা? 
মানু আকেইগি সিঙে আকয়া 


সিংগ নাগই উগ 
এপেই থা নুয়ারের থাংতে। 
৬৪ 


ঝুলন পূর্ণিমার রাতি মেঘে বার মিঙালহানে 


টেইপাঙর এতাতে নাউ ফলেদের। 
জাঙর তলে মাটিহান নাপাউরি। 


৬৬ 
ইচ্দিনর খৌরাঙহানরে দিলতা নাপাউরি 
আকতাউ তার মাটিকরতা নাগই। 
ঘরর মানুগ পারা অয়া আছিল আরো 
গারিৎ না লাগেইলুতা। 
আজি হারপাউরি 
ইচুদিন হেলা করলু এহান 
নাগইহান করলু। 
৬ 
হাক এহান হুরুকাঙ অযারগা। 
মিঙীলহান না চেলর। 
পড়ব ফাম নাপেয়া মিাল এহানে 
হরপর বাকল আহানাৎ পড়েছে। 
চিনিচাস্পার গত্হান কিয়া ঠিলরতা! 
মোরতাউ ভিটাগ 
হুরুকাং অয়া আহের। 


৬৮ 
কথা আহান উদারি দিতেইতা! 
মোর কথাহানি হাৰি লয়ো পড়েছেগা। 
কিতাল তোরে মাতেইতৌ কিগই জানে। 
কিসাদেউ বা না মাতানি। 
এরে ইরুফিহান পাতলু 
হরি বলার ভিক্ষাহান 
পারা করে অইলৌ ডালেদে। 
৬৯ 
টেঙারাগর চুড়াগৎ জোনাকহান ডায়া আছে। 
আমার বুকগৎ ঙাছেতা অমাবস্যা আহান। 
বৌ আহান, পাতা জঙ্ানি আহান। 
কুয়াছিলাং বীজ উঠানি নাকরের 
বৈরাগিগর ঝুলিগর চৌলগি 
নুডেইপাহান নাপাছি। 
ওহানে পাউরি জোনাকহান ঠিলরতা। 


২৩ 


৭০ 
মি রুয়েইতৌ হারৌ আহান 
তি বরনহান দিছ। 
মি দিতৌ আহিথম 
তি বিয়ান ফুয়ানিহান দিছ। 
মি দিতৌ কুড়িগ 
তি শাতনি আহান দিছ। 
মি ইরুফিহানর চুটিগৎ বাধিয়া নিতৌগা 
৭১ 
তুরু তুরু না করলু বুলিয়া 
হাবি বেলাদিয়া গেলাগা। 
কিহানতে কানা অইল। 
মালঠেপগৎ ফিরা গোষ্ঠহান অকরলা 
এবাকা পেয়াও নায়া থাইলা। 
কিমেতে করতে 
নিরন্তর দিক বেনাই। 
৭২ 
হে নিদাঘর শালপ্রাংশু বেলিহান! 
তোর জ্বিগৎ হাবি ডহিয়া যাকগা। 
জবাকুসুমর সাদে এরে মেয়েকএতার চিকারিৎ 
আমার অর্থ নাদের শব্দ এতা বুরাদে। 
আমি নৈঃশব্যরে চিনিক 
মহানর খয়াহান দেহিক 
প্রলাপেত্ত মুক্ত অইক। 
৭৩ 
কুংগ কুংগ ঘরে আছতা মাতো? 
মিতে পথগরে ঘরগ বুলতারাতা, না 
ঘরগরে পথগ হারনাপেয়া থাইলু। 
মোর চিঠিহান ঘরগ পথগ নাচিনিয়া 
কুরাং বুলেরতা। 
পেইলে তারাং আংকরলু অইছ 
মোর পৌহান এসাদে জনমহান বুলিয়া থাইত হানতে! 


২৪ 


৭৪ 
তিতে কৃতি ইলেই লেইকরে পেইলে 
মিতে কিয়া অমাটিক হিনপাউরিতা। 
দৌগি হাবি জাগেই 
চেইক তানু কিহান মাতারাতা। 
মি ধরেছু তোর নারগ আতদিয়হানিল 
এল বাসেয়া আছু 
কারে কিগই জানে! 
৭৫ 
কনাকে খালকরলুতা__মোরকা বুলিয়া 
চারিয় বারাহান গইগ অছি। 
চিকংলেই জারে ফুল ধরের 
গাটহানে পানি আনেদের 
বিয়ান এতা হাবি মোরকা আহেরতা। 
চেরৌগই মান--আকতাউ তোরতা নাগই 
তিতে দূরেইত্ত চেয়া থাকুরাগ। 
৭৬ 
তি মিঙালহানাৎ আইলে উদিন 
মিঙালর গারিগণ্ত নুয়া গৎ আহান আহিল। 
আধারহানাৎ আহিলে দিন উঁহান 
মামহানাৎ আরাক গৎ আহান। 
তঙাল তঙাল গৎ। তা হাবিতাল 
আকদিন প্রলয়র বৌবরণ আহিল। 
৭৭ 
রাতিহানর বুকগৎ গাছ আকজার রুয়া দেছিলু। 
ওুঁজার ডাঙর অয়া ডেওপাল সালকরিয়া 
রাতিহানরে-গুরে বেলাছে বুলিয়া 
মানুয়ে যারি দিতারা। 
মি বাসেয়া আছুতাই 
না ফল না ধরিয়া ইমে ছেয়াগ অয়া থাইতইতা। 


২৫ 


৭৮ 
শূন্যতার বিতরে আয়াক শূন্যতা আহান। 
উঁহানর বিতরে আরাক আহান। 
অতল শুন্যতারমা 
বাহিয়া আছে হাবিতা। 
আগরে আগই শকো নুয়ারতারা। 
শুন্যতা হানরেউ। 

৭৯ 
বিসারেয়া নাপাছু লিকসইডাল 
কুমপেই আছত্তা! 
জগৎ সংসার এহানর গোপন গালহান 
তোরাং নাপয়া থাইলগা 
বুলিয়া মা্তারা। 
মোরে আকথুরুম দেহাদে ও 
ওঁ ডালহানর মাচুহান। কিসাদে উহান দেখতৌতা মাত। 
৮০ 
দেবর্ষি পিতৃমানব হাবি তৃপ্ত অই। 
ঠইগ তৃপ্ত অইছ। 
ইচুদিন থাইলু পৃথিবীহান তৃপ্ত অইছ। 
বানাহান তৃপ্ত অইছ এরে দিলু এতাল। 
লেইরাপা কর্মহান 
দিলতা আরতা কিততাউ নেই। 
এরে আত দ্বিয়হানিরতাউ কিততাউ নেয়ছে। 
৮১ 
ঙাক করেদে বুললেই ঙাককরে দিতারা থাং! 
চনচরার জমহান বাহয়েয়া নেছেগা 
গাটহানর নীলুয়া বৌয়ে 
মোরেতে নানলগা। 
বানা য়েকনা কিততায়ো কানা নাইল 
কানা নাইল জনম এহানাৎ 
কাদানি আহানৌ লাহুলে গেলগা। 


২৬ 


৮২ 
উহানতে হারপাছৎ! 
ঠইগর হাদিয়েদে লালয়া গেলেগা দিন ওহান 
কিয়া মুবসিহানল নাগেলেগা 
মিতে দিন কুরাং আছিলুতা। 
তোর কাদানিহান 
পথে পথে জিয়া আছিল। 


৮৩ 
মানু হাবি ঘুমজিলাগা আরো 
রাতি নঙেই বাজারে সালইলু। 
লকুরা আকগৌ নেই। 
মাল নেয়ছে। 
উতাউ চারিবারা বিসারেয়া মি 
আহানরে লয়া আনলু। 
৮৪ 
এমারি শাতইতই মালতীগরকা 
হারুহান ভুকি চলন দের 
আগ্রনর ধানর নুংশিপা গহহানর মুখালহান 
সেচিয়া গেছেগা। চানৌর গজে মরা বরন আহান 
পড়েছিল আবদিন। 
দৌ ঝিলকানির ঙালহানাৎ 
চানৌ বার মালভীগর মেইথঙহান বিসারাউরি। 
৮৫ 
বরিষার বিয়ানহানাৎ হিনেয়া বুরপারেয়া 
সেঙয়া আহিল আসাংপাহান। 
এবাকা বৌহানর লগে ঝারিদের। 
তানুর য়ারি তা, ফাগি তা 
মি হার নাপাউরি বুলিয়া 
চেলে নুয়ারয়া আছু। 
তানু তানুরতাল থাইলা, মোরেতে না য়ৌকরলা। 


২৭ 


২৮ 


৮৬ 
নুঙেই না পেইলতা নাকরিছ 
মোর নেই এহানে বালা। 
নেয়ছে আরো হাবিতাউ পাছু 
নেয়ছেআরো যেহানি পাউরি উহানিল 
হারৌ অয়া থাউরি। 
দুঃখহান দের উগই হাবিতা কাড়লয়া নিলেগাউ 
মোরতা ক্ষতি করে নুয়ারের। 
৮৭. 
খুয়াহান! পথগ খানি দে 
বেলির ঙালহান আহে পারবতা। 
পাহিয়া পালেই এতাই মাত্তারা 
বৌহানে মাতের 
ধানর পাতাই মাত্তারা 
খেওয়ার নৌগই পেয়া মাংল 
তি খানি পথগ দিলেতে তানু গিয়া আনতাইগা 


৮৮. 
বিসারেয়া কানা নেই পেইলে এপেই পেইতৌতা। 
নাপেইলে নেই। নাপেইলেতে 
আহিগৎ কিহান থাইতই 
বুকগৎ কিহান!-__দিনহান না রাতিহান? 
হাইহান না নাগইহান? 
তিলনিহান না খেয়নিহান? 
কৌলিহান না চাননাহান? 
৮৯ 
তি আহিতেই বুলেছিলে তিথি উহানাৎ 
মিঙালহানে, ফুলর গৎ্হানে, হপনহানে 
লাজে ডরে নিক্করিয়া আছিলা। 
লেইচন্দন ধরিয়া, ফামহান লেপিয়া . 
ফিটা পারিয়া, ধূপথধমেইল 
এবাকাউ বাসেয়া আছি। 
কুন দিন আইতেইগ। হারৌৎ নাদুঃখৎ? 


৯০ 
মাহছগর আহিগ! মাছগর আহিগ! 
কুরাংথাইলতা মাছ উগ 
কতিহান উচয়া। 
মিতে এমাটিক. তল এহানাৎ আছু। 
যে পানিহানাৎ মাছগ চেইতৌ 
গুতা অরগ অয়া মতছে। 
এ জনমে মাছগর আহিগ নাদেহিয়া এরলু। 
৯১ 
চউলগ কই! ধানসপাত্তে কিগ 
কইগ চউল বিসারারতা ! 
চউলগর নাঙহানতে কিহান-_ 
সেনারেই না সিংগারেই 
পানিহানর ইত না ভকখান! 
বিসারেয়া না পাউরি। 
চউলগ আছে না নেই মাতে দেই। 
৯২ 
বুকগৎ হপনেদে দেহেছিলু 
আরাক জনম আহানর কনুঙগর দাসী তাই 
চুল এরা দিয়া কাদিয়া আছিলা। 
কাদতে কাদতে ঠুয়য়া 
আহির পানি পুছিয়া উঠিয়া গেলাগা। 
বিয়ানকার গাটহানাৎ হক ওগ বাহিয়া আছিল। 
৯৩ 
তোর মেইথংহানর কাদাৎ থামপালগ ধন্য অইল। 
ধন্য অইল চুল আচুরাছিলে চিনাহান। 
পিচুমগি তিঙীছেপুণ্যবান খুয়াহান। 
থামপাল ওগ ছিড়িয়া বেলাদেনা মনাউরি 
চানা উঁহান বাগে দিং 
খুয়াহান আত দ্বিয়হানিল সেচাদিং 
আকহানৌ নুয়ারলু। মোরে মি কিততাউ করে নুয়ারলু। 


৯৪ 
এতা হাবি কথা আংকরলু থাঙো 
সুপ না খুমকরর। 
কিহানতে হারপেইতো। 
দেখলু হুনলু এতা কিতা? 
এতার হাদিৎ আরতা কিতা আছে? 
তিতে মেইথঙ্হান লুকেয়া 
না খুমকরিয়া থাইলে। 
৯৫. 
হে মারুপগ, হে পাগালাগ, হে 
তোর নারগ হছনৌরি বুকগর হাদিৎ 
বিয়ান মাদান, ঘুমর হাদিৎ 
পাহিয়ার ফরদানিৎ 
বরনহান পড়ানি, নাপড়ানিৎ 
কাদাৎ বার দুরেইৎ 
ঘরগর ভিতরে, দুয়াৎ__কিহান মনারতা! 
৯৬ 
মূল ফাৎ্করে পানাহান নাইল। 
যেতা পাছু তা হাবি গজে গজেদে। 
কুমপেই থাইলে মারাগ 
জনম এহান মেইথঙহান কিসাদে 
মেইখুমহানর গজেদেতত দেহেছুতা। 
কিহান দেখলু হান মাতে নুয়ারুরি। 
তর্পণর দুকগাছজার পারা অয়া থাইলু। 
৯৭ 
নুংশিপা গত্হানর কামড়হানর দাগ 
এবাকাউ বুকগৎ থায়া নিংসিং করে দের। 
দুহানি হান যানা নাকরিয়া আছে 
রঙহানে ডকপাছেওুতারে কিতা দিলে 
পাতাহানির ঠুনিংসাই 
বুজিয়া আছে চারিয়বারা। 


৯৮ 
ঠইগল চেইলু বুলিয়া ঠইগ দুহেইলু 
এখুরুম কিগলতে চেইতু। 
জেঠিমাই নুকুন সিতকরে সিতকরে 
মনশিক্ষার এলা দিরি হান, 
মাথাঙগর নারগ, বৃন্দাগর নাছাহান, 
অর্থ দেকুরার য়ারিহান 
কিতালতে লইতৌ! 


৯৯ 
হাকহানর মেঘমল্লার সুরগ 
কাদানিহান পারা অয়া 
তোর পিতারেইর সেনাপুলগৎ জঙের। 
আকখুরুম চা বুজিল নেই। 
না বুজে থাইলে বুজক, পাহিয়া পড়ক। 
লগে জঙক তোর আহিগির মেঘমন্লার মোর ঠইগৎ। 


১০০ 
তোমার গাঙহান কুরাং আছে 
আমার গাঙহান কই! 
গাঙ দ্বিয়হান সামদে দেনার 
পথ আগুলি থই। 
তোমার গাঙে জোনাক আছে 
আমার গাঙে গরন, 
আমার গাঙে খরা থাইলে 
তোমারতা থাক বরন। 
তোমার গাঙর নুংশি উহান 
আমার এপেই আহক, 
তোমার গার নুঙেইহানাৎ 
আমার গাঙহান বাহক। 


৩১ 


১০১ 
মি দুঃখ পাছিলু দিন ওঁহান 
বরন ডাহানির এলাহানে কলকরিয়া মাতেছিল 
হিন নাপেই। মি আছু নাই 
আজিতে এলা ওঁহানরে থংমেই দরিয়া 
বিসারতেউ নাপাউরি। 
১০২ 
দিন এহানর মুর্তিগ চুম নাছে।মি ডরপেয়া 
হপনহানি আকপেই করিং বুলিয়া 


মোর আহিগৎ, হকেছে অটগিৎ, হারৌ পিয়মে 
কুপেছিলু বর্তি পারেঙ হান নিভেছে। 
ওহানতে ঙালহান লাগিয়া আছে তোর অমলিন মুকসিহানাৎ। 
১০৪ 
এতা হাবির হাদিতৌ ফুল সাতর 
ফুলে বিয়ানহানরে বানাপেইতারা মি াকয়া চেয়া থাউরি। 


১০৭ 
এলাহানাৎ বুরিয়া আছে মিঙালহানে মাতের 
তোর উরহানাৎ ঘুমজানি মনাউরি। 
১০৮ 
মোর আহৌ আটহান পাপ 
ধ দিতই গাটহানতে কই! হিনাদিতই সেঙহানতে! 


৩২ 


ছি 


ধনপ্জয়_ রাজকুমার বিষ্ণুপ্রিয়া মপিপুরী ভাষার প্রধান কবি 
ব্রজেন্দ্রকুমার সিংহর নাঙহান অহলো এরে নাঙ এহানল ইকরা, 
তার কবিতা ওঁভা সহজ করে তঙাল বৈশিষ্ট্য আহানল বিশেষায়িত 
অতীত-মারা বার আধুনিকতার পুঙ্খানুপুঙ্খ যাচাই বিশ্লেষণর 
হাদিয়েদে নির্মিত সৃষ্টিকাণ্তরে ধারণ করেছে নিজর তীর 
কাবাক্ষমতাল ।* (শুভাশিস সিনৃহা, মণিপুরী থিয়েটার পা্রিকা) 


বাংলাদেশেতত প্রকাশিত রামায়ণ “শ্রীরামকথা'র উৎ্সর্গ-পাতাৎ 
যে তিনগো মানুরাং সমাজহান খণী বুলেছি উতারমা প্রথম 
নাঙহান গিরকরতা। 


ইংরেজি দৈনিক আহানর রবিবাসরীয় সংখ্যাৎ গিরকরেল ইকরেছি 
প্রচ্ছদ নিবন্ধ উহানাৎ মাতেছিতা- “কবিতারাং কাৎকরেছে জনম 
আহান " ত্রিপুরা টাইমসর রবিবাসরীয় সংখ্যা আহানাৎ গিরকরেল 
ইকরেছি মুল প্রবন্ধহান। 


আমেরিকা বুক্তরা্ট্রর নিউ ইয়র্কে অনুষ্ঠিত সেমিনার আহানাছ, 
গিরকরে বিক্ুপ্িয়া মণিপুরী সাহিত্যর পথপ্রদর্শকগ বুলেছি। 
উত্তর-পূর্বাঞ্চলর বিভিন্ন পত্র-পরিকাৎ গিরকর সাক্ষাৎকার বার 
পরিচিতি প্রায়শ নিক্ুলের । সম্প্রতি আকাশবাণীয়ে গিরকর আবৃত্তি 
বার সাক্ষাৎকার বাণীবদ্ধ করিয়া আ্কাইভে থইলা । ২০১১ সালে 
গিরকরে 'ভাষাশহিদ স্মারক পুরস্কার'ল সম্মানিত করেছি। 
২০১২-ঘ “দৈনিক যুপশঙ্খ সম্মান' জ্ঞাপন করলা । 


আসাম বিশ্ববিদ্যালয়র অর্থনীতি বার বাণিজা-বিভাগর ভবনগর 
ভিত্তিস্তর স্থাপন করেছে গিরকে। বিভিন্ন সভা-সমিতি বার 
সেমিনারে গিরক রন্কৃতা দেনারকা আমন্ত্রিত অর। ২০১২-% 
গৌহাটি কটন কলেজে “ব্যক্তিক্রম' আয়োজিত অনুবাদ-কর্মশালার 
উদ্বোধনী অনুষ্ঠানে সভাপতিত্ব করেছে। 


সাহিতার বিভিন্ন শাখাৎ গিরকর অবাধ বিচরণ । 


প্রচ্ছদ :: তৌহিন হাসান 


